ভিন্টসেন্ট ফন দার বিল

ভিন্টসেন্ট আদ্রিয়ান পিটার ফন দার বিল (; জন্ম: ১৯ মার্চ, ১৯৪৮) কেপটাউনের রোন্দবস এলাকায় জন্মগ্রহণকারী সাবেক ও বিখ্যাত দক্ষিণ আফ্রিকান প্রথম-শ্রেণীর ক্রিকেট তারকা। ঘরোয়া দক্ষিণ আফ্রিকান প্রথম-শ্রেণীর ক্রিকেটে নাটাল ও গটেংয়ের প্রতিনিধিত্ব করেছেন। এছাড়াও, প্রথম-শ্রেণীর ইংরেজ কাউন্টি ক্রিকেটে মিডলসেক্সের পক্ষে খেলেছেন ‘ভিন্স’ বা ‘পিটার’ নামে পরিচিত ভিন্টসেন্ট ফন দার বিল।
দলে তিনি মূলতঃ ডানহাতি ফাস্ট-মিডিয়াম বোলিং করতেন। এছাড়াও, নিচেরসারিতে ডানহাতে কার্যকরী ব্যাটিংশৈলী উপস্থাপন করতেন তিনি।
ভিন্টসেন্ট ফন দার বিলের বাবা পিটার ফন দার বিল প্রথম-শ্রেণীর ক্রিকেটে ওয়েস্টার্ন প্রভিন্স ও দক্ষিণ আফ্রিকার প্রতিনিধিত্ব করেন এবং খেলা থেকে অবসর নেয়ার পর ডিওসেসান কলেজ প্রিপারেটরি স্কুলে প্রধান শিক্ষকের দায়িত্ব পালন করেছেন। তার দাদা ভি.এ.ডব্লিউ ফন দার বিল (তিনিও ভিন্টসেন্ট) এবং গ্রেট-আঙ্কেল ভল্টেলিন ফন দার বিল ওয়েস্টার্ন প্রভিন্সের পক্ষে প্রথম-শ্রেণীর ক্রিকেটে অংশগ্রহণ করেছেন।
ডিওসেসান কলেজ রোন্দবসে পড়াশোনা করেছেন ভিন্টসেন্ট ফন দার বিল। [[ক্রিকেট|ক্রিকেটেই]] শুধুমাত্র সিদ্ধহস্তের অধিকারী ছিলেন না; নিজস্ব উচ্চতা ও শক্তিমত্তাকে কাজে লাগিয়ে কার্যকরী [[রাগবি ইউনিয়ন|রাগবি ইউনিয়নের]] খেলোয়াড়সহ নাটাল বিশ্ববিদ্যালয়ের অসাধারণ গোলক নিক্ষেপক ছিলেন তিনি। বিশ্ববিদ্যালয়ে অধ্যয়নকালীন বিখ্যাত ক্রিকেটার [[ট্রেভর গডার্ড|ট্রেভর গডার্ডের]] ছত্রচ্ছায়ায় আসেন। স্নাতক ডিগ্রী সম্পন্ন করার পর পিটারমারিৎজবার্গের মারিৎজবার্গ কলেজে শিক্ষকতায় নিয়োজিত হন।
১৯৬৮-৬৯ মৌসুম থেকে ১৯৭৯-৮০ মৌসুম পর্যন্ত নাটালের পক্ষে প্রথম-শ্রেণীর ক্রিকেটে শৌখিন খেলোয়াড় হিসেবে অংশগ্রহণ করেন। ১৯৭১ সালে সাউথ আফ্রিকান ক্রিকেট কর্তৃক বর্ষসেরা ক্রিকেটারে মর্যাদা লাভ করেন। ১৯৭৬-৭৭ মৌসুমে নাটালের অধিনায়কত্ব করেন ও তার নেতৃত্বে [[সানফয়েল সিরিজ|কারি কাপ]] ও [[Nissan Shield (Cricket)|ড্যাটসান শীল্ডের]] শিরোপা লাভ করে নাটাল দল।
১৯৭৯ সালে শিক্ষকতা পেশা ত্যাগ করেন ও উইগিন্স টিপে কাজ করেন। কিন্তু, ১৯৮০ সালে মিডলসেক্সের পক্ষে খেলার জন্য চুক্তিবদ্ধ হন। [[মিডলসেক্স কাউন্টি ক্রিকেট ক্লাব|মিডলসেক্সের]] পক্ষে ১৪.৭২ গড়ে ৮৫ [[উইকেট]] দখল করেন। ঐ মৌসুমে প্রথম-শ্রেণীর বোলিং গড়ে ২০ বা ততোধিক উইকেট লাভকারী বোলারদের মধ্যে [[জোয়েল গার্নার]] ও [[রিচার্ড হ্যাডলি|রিচার্ড হ্যাডলি’র]] পর তার অবস্থান ছিল তৃতীয়।
মিডলসেক্স দল [[আনুষ্ঠানিক কাউন্টি চ্যাম্পিয়নশীপ বিজয়ী দলের তালিকা|কাউন্টি চ্যাম্পিয়নশীপ]] ও জিলেট কাপ জয় করে। ১৯৮১ সালে উইজডেন কর্তৃক অন্যতম [[উইজডেন বর্ষসেরা ক্রিকেটার|বর্ষসেরা ক্রিকেটার]] হিসেবে নামাঙ্কিত হন তিনি। ১৯৮২-৮৩ মৌসুমে ট্রান্সভালের পক্ষে সর্বশেষ মৌসুম খেলেন। সর্বমোট ১৫৬টি প্রথম-শ্রেণীর খেলায় অংশ নেন তিনি। ১৬.৫৫ গড়ে ৭৬৭ উইকেট দখল করেন। ৬ ফুট সাড়ে সাত ইঞ্চি দীর্ঘ উচ্চতার অধিকারী তিনি। ফাস্ট-মিডিয়াম বোলার হিসেবে নিখুঁত, পেস ও বাউন্স মারতেন। খেলোয়াড়ী জীবনের শীর্ষে আরোহণকালে দক্ষিণ আফ্রিকার সরকারের বর্ণবৈষম্যবাদের কারণে ক্রীড়ায় আন্তর্জাতিক নিষেধাজ্ঞা বলবৎ ছিল।
১৯৭১-৭২ মৌসুমে [[d'Oliveira affair|ডি’অলিভেইরা কেলেঙ্কারীর]] কারণে অস্ট্রেলিয়া সফর বানচাল হয়ে যায়। এ সম্পর্কে [[ক্রিকইনফো]] মন্তব্য করে যে, অন্যতম সেরা বোলার হওয়া স্বত্ত্বেও তিনি [[টেস্ট ক্রিকেট|টেস্ট ক্রিকেটে]] অংশগ্রহণ করতে পারেননি।
[[ক্রিকেট]] খেলা থেকে অবসর নেয়ার পর ২০০৮ সালে আইসিসি আম্পায়ার ও রেফারি’র ব্যবস্থাপক হিসেবে মনোনীত হন।
[[বিষয়শ্রেণী:১৯৪৮-এ জন্ম]]
[[বিষয়শ্রেণী:জীবিত ব্যক্তি]]
[[বিষয়শ্রেণী:উইজডেন বর্ষসেরা ক্রিকেটার]]
[[বিষয়শ্রেণী:কোয়াজুলু-নাটালের ক্রিকেটার]]
[[বিষয়শ্রেণী:গটেংয়ের ক্রিকেটার]]
[[বিষয়শ্রেণী:দক্ষিণ আফ্রিকান ক্রিকেটার]]
[[বিষয়শ্রেণী:দক্ষিণ আফ্রিকান ক্রিকেট কোচ]]
[[বিষয়শ্রেণী:নাটাল বিশ্ববিদ্যালয়ের প্রাক্তন শিক্ষার্থী]]
[[বিষয়শ্রেণী:মিডলসেক্সের ক্রিকেটার]]
[[বিষয়শ্রেণী:সাউথ আফ্রিকান ইউনিভার্সিটিজের ক্রিকেটার]]